CELEX: 32005D0012(02)
Language: el
Date: 2005-07-08 00:00:00
Title: 2005/832/ΕΚ: Απόφαση της Ευρωπαϊκής Κεντρικής Τράπεζας, της  17ης Νοεμβρίου 2005 , για τροποποίηση της απόφασης ΕΚΤ/2002/11 σχετικά με τους ετήσιους λογαριασμούς της Ευρωπαϊκής Κεντρικής Τράπεζας  (ΕΚΤ/2005/12)

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 311/43
            
         
      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   
   της 17ης Νοεμβρίου 2005
   για τροποποίηση της απόφασης ΕΚΤ/2002/11 σχετικά με τους ετήσιους λογαριασμούς της Ευρωπαϊκής Κεντρικής Τράπεζας
   (ΕΚΤ/2005/12)
   (2005/832/ΕΚ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 26.2,
   Εκτιμώντας τα ακόλουθα:
   
               (1)
            
            
               Λαμβανομένης δεόντως υπόψη της φύσης των δραστηριοτήτων της, η Ευρωπαϊκή Κεντρική Τράπεζα (ΕΚΤ) θα πρέπει να καλυφθεί επαρκώς έναντι του συναλλαγματικού κινδύνου, του κινδύνου επιτοκίου και του κινδύνου τιμής χρυσού. Το διοικητικό συμβούλιο της ΕΚΤ δύναται να περιλάβει στον ισολογισμό της ΕΚΤ πρόβλεψη έναντι των παραπάνω κινδύνων.
            
         
               (2)
            
            
               Το άρθρο 3 παράγραφος 2 της απόφασης ΕΚΤ/2005/11 σχετικά με τη διανομή του εισοδήματος της Ευρωπαϊκής Κεντρικής Τράπεζας από τα κυκλοφορούντα τραπεζογραμμάτια ευρώ μεταξύ των εθνικών κεντρικών τραπεζών των συμμετεχόντων κρατών μελών (1) προβλέπει ότι το διοικητικό συμβούλιο δύναται να αποφασίζει, πριν από το τέλος του οικονομικού έτους, τη μεταφορά του συνόλου ή μέρους του εισοδήματος της ΕΚΤ από τα κυκλοφορούντα τραπεζογραμμάτια ευρώ σε πρόβλεψη έναντι συναλλαγματικού κινδύνου, κινδύνου επιτοκίου και κινδύνου τιμής χρυσού,
            
         ΑΠΟΦΑΣΙΖΕΙ:
   Άρθρο 1
   Στο κεφάλαιο II της απόφασης ΕΚΤ/2002/11 (2) παρεμβάλλεται το ακόλουθο άρθρο 6α:
   
      «Άρθρο 6a
      Πρόβλεψη έναντι συναλλαγματικού κινδύνου, κινδύνου επιτοκίου και κινδύνου τιμής χρυσού
      Λαμβανομένης δεόντως υπόψη της φύσης των δραστηριοτήτων της ΕΚΤ, το διοικητικό συμβούλιο δύναται να περιλάβει στον ισολογισμό της ΕΚΤ πρόβλεψη έναντι συναλλαγματικού κινδύνου, κινδύνου επιτοκίου και κινδύνου τιμής χρυσού. Το διοικητικό συμβούλιο αποφασίζει ως προς το ύψος και τη χρήση της πρόβλεψης με βάση αιτιολογημένη εκτίμηση των κινδύνων που αναλαμβάνει η ΕΚΤ.»
   
   Άρθρο 2
   Τελική διάταξη
   Η παρούσα απόφαση αρχίζει να ισχύει την επομένη της έκδοσής της.
   
      Φρανκφούρτη, 17 Νοεμβρίου 2005.
      
         
            Ο Πρόεδρος της ΕΚΤ
         
         Jean-Claude TRICHET
         
      
   
   
      (1)  Βλέπε σελίδα 41 της παρούσας Επίσημης Εφημερίδας.
   
      (2)  ΕΕ L 58 της 3.3.2003, σ. 38.